**Solomon Jones III**, nado o 16 de xullo de 1984 en Eustis, Florida, é un xogador profesional norteamericano de baloncesto que actualmente é axente libre.

Traxectoria
-----------

### Universidade

Solomon foi á Mount Dora High School, dende onde saltou á Universidade de Florida do Sur. A súa primeira tempada pasouna en branco, e no seu ano *sophomore* asinou 6,6 puntos e 6,2 rebotes. Foi na súa terceira tempada cando amosou unhas calidades que se viron reflectidas nos seus números: 13,2 puntos, 9,2 rebotes e 3,1 tapóns, rematando 2º na clasificación de reboteadores e taponadores da Big East nun equipo frouxo coma Florida do Sur (que paradoxalmente compite nunha grande conferencia como a Big East). Algúns dos seus mellores partidos foron estes: 7 puntos, 17 rebotes, 5 asistencias e 5 tapóns fronte a Villanova; 12 puntos, 12 rebotes e 6 tapóns fronte aos Huskies e 23 puntos (9 de 10 en tiros), 9 rebotes, 3 asistencias e 2 tapóns fronte a Georgetown.

### NBA

Solomon Jones foi elixido polos Atlanta Hawks no Draft da NBA de 2006 no posto nº 33. No seu ano coma *rookie* fixo 3,3 puntos e 2.2 rebotes nunha tempada na que unicamente contou con minutos cando os partidos estaban resoltos. A súa mellor actuación chegou no último encontro dos Hawks, fronte aos Indiana Pacers, onde asinou 14 puntos, 8 rebotes e 2 tapóns. Outra das súas actuacións máis salientables tivo lugar o 23 de decembro fronte aos Detroit Pistons, onde fixo o seu primeiro e único dobre-dobre ata o momento: 10 puntos e 10 rebotes. O 30 de xullo de 2009 asinou polos Indiana Pacers coma axente libre.

En 2012, uniuse aos Los Angeles Clippers, pero foi cortado tras xogar 10 partidos. O 15 de febreiro de 2012, asinou un contrato de dez días cos New Orleans Hornets. O 27 de febreiro de 2012, asinou cos Hornets un segundo contrato de dez días.

O 12 de abril de 2013, asinou un contrato cos New York Knicks.. Foi cortado tres días máis tarde.

En setembro de 2013, asinou cos Orlando Magic. O 4 de xaneiro de 2014, foi cortado polos Magic. O 10 de febreiro de 2014, foi adquirido polos Erie BayHawks da NBA Development League.

Notas
-----

1. ↑  "Jones in the Middle". Arquivado dende o orixinal o 09 de xaneiro de 2012. Consultado o 11 de xaneiro de 2012.
2. ↑  "CLIPPERS WAIVE JONES". *NBA.com*. 2012-02-07. Consultado o 2012-02-18.
3. ↑  "HORNETS SIGN SOLOMON JONES". *NBA.com*. 2012-02-15. Consultado o 2012-02-18.
4. ↑  "HORNETS SIGN SOLOMON JONES". *NBA.com*. 2012-02-27. Consultado o 2012-03-01.
5. ↑  "Knicks sign Solomon Jones for rest of season". Arquivado dende o orixinal o 23 de outubro de 2013. Consultado o 31 de outubro de 2013.
6. ↑  Knicks Waive Solomon Jones
7. ↑  Magic Sign Osby, Four Others; Prepare for Camp
8. ↑  "Magic Waive Solomon Jones". *NBA.com*. Turner Sports Interactive, Inc. 4 de xaneiro de 2014. Consultado o 4 de xaneiro de 2013.
9. ↑  BayHawks Add Nine-Year NBA Veteran

Véxase tamén
------------

### Ligazóns externas

* Ficha en NBA.com de Solomon Jones *(en inglés)*
* Estatísticas de Solomon Jones Arquivado 05 de xaneiro de 2010 en Wayback Machine. *(en inglés)*

|  |  |
| --- | --- |
| Control de autoridades | 
* Wd: Q304473
* Basketball-Reference: jonesso01
* NBA: 200780

 |